Jane Fonda

D'Jane Seymour Fonda, gebuer den 21. Dezember 1937 zu New York, ass eng US-amerikanesch Schauspillerin. Si ass och bekannt als politesch Aktivistin an Aerobic-Verfechterin.

D'Jane Fonda kënnt aus enger Schauspillerfamill. Si ass d'Duechter vun der Frances Ford Seymour, déi sech d'Liewe geholl huet, wéi d'Jane 12 Joer hat, an dem Schauspiller Henry Fonda. De Peter Fonda ass hire Brudder an d'Bridget Fonda hir Niess.

1958 huet si de Lee Strasberg kennegeléiert an hiert Konschtstudium opgehalen, fir a sengem Actors Studio Coursen ze maachen. Duerno huet si um Broadway Theater gespillt. Ee Stéck, Tall Story. gouf mat hir an der selwechter Roll verfilmt.

Vun 1964 bis 1969 war si mam Roger Vandim zesummen, an huet ënner anerem a senger Filmer La ronde a Barbarella matgespillt. Aner Filmer vun hir aus där Zäit, déi Succès hate, si Cat Ballou (1965) Barefoot in the Park, (1967, mam Robert Redford) an They Shoot Horses, Don't They? (1969).

1968 huet si den Tom Hayden kennegeléiert (dee spéider hiren zweete Mann gouf) a sech mat him géint de Vietnamkrich engagéiert, wat hir de Spëtznumm Hanoi-Jane abruecht huet.

1971 krut si fir hir Haaptroll am Alan J. Pakula sengem Film Klute en Oscar, an en zweeten Oscar krut se 1978 fir hir Roll a Coming Home. En anere wichtege Film aus de spéiden 1970er Jore war The China Syndrome, wou et ëm d'Gefore vun Atomkraaftwierker geet.

1981 huet si am Film On Golden Pond als eenzeg Kéier mat hirem Papp (a mat der Katharine Hepburn) zesumme gespillt. Dëse krut dofir säin eenzegen Oscar, deen d'Jane fir hien an Emfang geholl huet (hie war do scho schwéier krank an ass kuerz duerno gestuerwen).

An den 1980er Joren huet d'Jane Fonda sech intensiv mam Verkaf a Marketing vun hire Bicher, Televisounsemissiounen a Videokassetten iwwer d'Fitness-Method Aerobic ofginn.

Vun 1991 bis 2001 war si mam Ted Turner bestuet, dem Grënner vun CNN. An där Zäit huet si sech virun allem ëm Aktioune fir de gudden Zweck gekëmmert, wéi z. B. d'Georgia Campaign for Adolescent Pregnancy Prevention an de Jane Fonda Center for Adolescent Reproductive Health, déi se matgegrënnt huet.

 Filmographie 
 Kino 
 1960: Tall story - Regie: Joshua Logan - Haaptacteuren: Anthony Perkins, Ray Walston
 1962: The Chapman Report - Regie: George Cukor - Haaptacteuren: Efrem Zimbalist Jr., Claire Bloom
 1962: Walk on the Wild Side - Regie: Edward Dmytryk - Haaptacteuren: Laurence Harvey, Capucine
 1962: Period of Adjustment - Regie: George Roy Hill - Haaptacteuren: Anthony Franciosa, Jim Hutton
 1963: In the Cool of the Day - Regie: Robert Stevens - Haaptacteuren: Peter Finch, Angela Lansbury
 1963: Sunday in New York - Regie: Peter Tewksbury - Haaptacteuren: Rod Taylor, Cliff Robertson
 1964: Les félins - Regie: René Clément - Haaptacteuren: Alain Delon, Lola Albright
 1964: La ronde - Regie: Roger Vadim - Haaptacteuren: Anna Karina, Jean-Claude Brialy
 1965: Cat Ballou - Regie: Elliot Silverstein - Haaptacteuren: Lee Marvin, Michael Callan
 1966: The Chase - Regie: Arthur Penn - Haaptacteuren: Marlon Brando, Robert Redford
 1966: La curée - Regie: Roger Vadim - Haaptacteuren: Michel Piccoli, Peter McEnery
 1966: Any Wednesday - Regie: Robert Ellis Miller - Haaptacteuren: Jason Robards, Dean Jones
 1967: Hurry Sundown - Regie: Otto Preminger - Haaptacteuren: Michael Caine, John Phillip Law
 1967: Barefoot in the Park - Regie: Gene Saks - Haaptacteuren: Robert Redford, Charles Boyer
 1968: Histoires extraordinaires - Episod: Metzengerstein - Regie: Roger Vadim - Haaptacteuren: James Robertson Justice, Peter Fonda
 1968: Barbarella - Regie: Roger Vadim - Haaptacteuren: John Phillip Law, Anita Pallenberg
 1969: They Shoot Horses, Don't They? - Regie: Sydney Pollack - Haaptacteuren: Michael Sarrazin, Susannah York
 1971: Klute - Regie: Alan J. Pakula - Haaptacteuren: Donald Sutherland, Roy Scheider
 1972: Tout va bien - Regie: Jean-Luc Godard, Jean-Pierre Gorin - Haaptacteuren: Yves Montand, Vittorio Caprioli
 1973: Steelyard Blues - Regie: Alan Myerson - Haaptacteuren: Mel Stewart, Donald Sutherland
 1973: A Doll's House - Regie: Joseph Losey - Haaptacteuren: Edward Fox, Delphine Seyrig
 1976: The Blue Bird - Regie: George Cukor - Haaptacteuren: Elizabeth Taylor, Ava Gardner
 1977: Julia - Regie: Fred Zinnemann - Haaptacteuren: Vanessa Redgrave, Maximilian Schell
 1977: Fun with Dick and Jane - Regie: Ted Kotcheff - Haaptacteuren: George Segal
 1978: Coming Home - Regie: Hal Ashby - Haaptacteuren: Jon Voight, Bruce Dern
 1978: Comes a Horseman - Regie: Alan J. Pakula - Haaptacteuren: James Caan, Jason Robards 	
 1978: California Suite - Regie: Herbert Ross - Haaptacteuren: Alan Alda, Maggie Smith
 1979: The Electric Horseman - Regie: Sydney Pollack - Haaptacteuren: Robert Redford, Valerie Perrine
 1979: The China Syndrome - Regie: James Bridges - Haaptacteuren: Jack Lemmon, Michael Douglas
 1980: Nine to Five - Regie: Colin Higgins - Haaptacteuren: Lily Tomlin, Dolly Parton
 1981: On Golden Pond - Regie: Mark Rydell - Haaptacteuren: Katharine Hepburn, Henry Fonda
 1981: Rollover - Regie: Alan J. Pakula - Haaptacteuren: Kris Kristofferson, Hume Cronyn
 1985: Agnes of God - Regie: Norman Jewison - Haaptacteuren: Anne Bancroft, Meg Tilly
 1986: The Morning After - Regie: Sidney Lumet - Haaptacteuren: Jeff Bridges, Raul Julia
 1989: Old Gringo - Regie: Luis Puenzo - Haaptacteuren: Gregory Peck
 1990: Stanley & Iris - Regie: Martin Ritt - Haaptacteuren: Robert De Niro
 2005: Monster-in-Law - Regie: Robert Luketic - Haaptacteuren: Jennifer Lopez
 2007: Georgia Rule - Regie: Garry Marshall - Haaptacteuren: Lindsay Lohan, Felicity Huffman
 2011: Et si on vivait tous ensemble? - Regie: Stéphane Robelin - Haaptacteuren: Geraldine Chaplin, Daniel Brühl
 2011: Peace, Love & Misunderstanding - Regie: Bruce Beresford - Haaptacteuren: Kyle MacLachlan, Catherine Keener
 2013: The Butler - Regie: Lee Daniels - Haaptacteuren: Forest Whitaker, David Banner
 2013: Better Living Through Chemistry - Regie: Geoff Moore, David Posamentier - Haaptacteuren: Sam Rockwell, Michelle Monaghan
 2014: This Is Where I Leave You - Regie: Shawn Levy - Haaptacteuren: Jason Bateman, Tina Fey
 2015: Youth - Regie: Paolo Sorrentino - Haaptacteuren: Michael Caine, Harvey Keitel
 2015: Fathers & Daughters - Regie: Gabriele Muccino - Haaptacteuren: Russell Crowe, Amanda Seyfried

 Literatur 
 My Life So far (Autobiographie, 2005)

 Um Spaweck 

 Offiziell Websäit

Kategorie:US-amerikanesch Theaterschauspillerinnen
Kategorie:US-amerikanesch Filmschauspillerinnen
Kategorie:Gebuer 1937
Kategorie:Oscar fir déi bescht Schauspillerin
Kategorie:US-amerikanesch Televisiounsschauspillerinnen
Kategorie:Golden Globe fir déi bescht Schauspillerin an engem dramatesche Film
Kategorie:Henrietta Awards